stanford-oval/wikipedia huggingface dataset:
סנדמן (סדרת טלוויזיה)
הפקה > כתיבה

יוצרי הסדרה וצוות ההפקה ביקשו לעבד נאמנה את חומר המקור, החל מהעונה הראשונה שנועדה לעבד את שני הכרכים הראשונים, "אקדמות ונעימות ליליות" ו"בית הבובות". עם זאת, היוצרים ביצעו שינויים נרטיביים משמעותיים מחומר המקור באישורו של גיימן, וגם קיבלו משוב בתהליך יצירת הסטים, ועל כך הצהיר היינברג ש"הכל עובר תחת עיניו של ניל ומקבל את המשוב שלו". צוות ההפקה קיבל השראה מהאמנות בקומיקס, ויצרו את האביזרים והסטים מתוך נאמנות לקומיקס. בנוסף, הסדרה מציגה שינויים שנועדו לשקף את המודרניזציה של חומר המקור עבור קהל הצופים המודרני; במסגרתם עלילת הסדרה מתחילה בשנת 2021 ולא בשנת 1989, כאשר חלום נכלא ל-105 שנים במקום 75 שנים. באופן דומה, דמויות מסוימות עודכנו ונכתבו לשם כך. בין העדכונים הללו נכללת הרחבת תפקידו של הקורינתי והפיכתו לאנטגוניסט הראשי של העונה הראשונה, דמויות וקווי עלילה שונים שונו, והתייחסויות לדמויות אחרות של DC קומיקס, בהם הצייד ממאדים, נמחקו, בזמן שדמויותיהם של דוקטור דסטיני וג'ון קונסטנטין נכתבו מחדש בתור דמויות חדשות עבור הסדרה, ג'ון די וג'ואנה קוסטנטיין, בהתאמה. גיימן אף ציין כי מגדרו של חלום עלול להשתנות. בנוסף, גיימן בחר להסיר אזכורים ליקום של DC על מנת להימנע מהשלכות פוטנציאליות לכך שהסדרה תתחבר לעיבודים אחרים של "DC קומיקס" בעתיד; ותפקידו והדיאלוגים של מתיו הורחב על מנת שלחלום יהיה בן לוויה איתו הוא יוכל לחלוק את מחשבותיו, המתוארות בקומיקס כבועות מחשבה בקומיקס. עם זאת, במהלך קריאה חוזרת של הקומיקס, גיימן ציין את תחושתו כי הקומיקס "עשה את כל העבודה" ו"הקדים למדי את זמנו" לדעתו. על כך הוסיף היינברג כי "הקומיקסים של 'סנדמן' הקדימו בהרבה את כולם בסוף שנות ה-80 במונחים של תיאור נשים, גזע, מיניות ומגדר". בנוסף, היינברג הסביר כי "ידענו שאנחנו רוצים להרחיב את העולם ולעשות כמה שינויים" תוך כדי יצירת הסדרה.
גויר, היינברג וגיימן נפגשו בביתו של גיימן במטרה לדון על פיתוח העונה הראשונה, שם הם כתבו את הסיפור לפרק הראשון תוך יומיים. השלושה דנו בשאלה "מדוע חיוני לספר את הסיפור של 'סנדמן' כעת?", ועל כך הצהיר היינברג כי התשובה "התייחסה לכל החלטה יצירתית שעשינו מאז: 'סנדמן' הוא חקירת המשמעות להיות אנושי. להיות בן תמותה ולכן פגיע. להיות מסוגל להיפגע, אבל גם לאהוב ולהיות נאהב. 'סנדמן' הוא סיפורו של מלך מכובד, יהיר, שלומד אט-אט איך לאהוב. איך להיות חבר אוהב, אח אוהב, אב אוהב." גויר סיכם את הסדרה כ"סיפור על אל שבמהלך הסיפור משיל את אלוהותו והופך לבן-תמותה ולומד מה זה אומר להיות בן-תמותה... זה סיפור על משפחה לא-מתפקדת ודפוקה. לנצחיים, על אף שהם יצורים דמויי-אלוהים, יש את המריבות הקטנוניות שלהם. חלקם שונאים אחד את השני. חלקם אוהבים זה את זה. רק שכאשר הם רבים, עולמות ויקומים שלמים סובלים" וקרא לה מלודרמה. גויר ציין את קשתות העלילה העצמאיות בסדרה בהן דמותו של חלום לא מופיעה, והסביר שמדובר ב"אחד הדברים הנפלאים ב'סנדמן'", כיוון שאינן עוסקות בחלום, אלא מתרחשות בעולמו. גויר הוסיף כי לעיתים חלום שימש כפרוטגוניסט ולעיתים כזרז לאירועים בסדרה, ותיאר את דמותו כדמות ש"דואגת לאנושות במופשט, אבל לא בפרט". גיימן אף ציין כי הכללת מגפת מחלת התרדמה בסדרה "התאימה להפליא" בשל "מספר רגעים חלומיים להפליא שצילמנו במהלך מגפה".
הפקה > ליהוק

ב-30 בספטמבר 2020, דווח על כניסתו של השחקן טום סטארידג' להליכי משא ומתן מתקדמים על גילום דמותו של חלום, לאחר שעשה מבחני מסך לצדם של טום יורק וקולין מורגן. במקביל לכך, נמסר כי ההפקה מעוניינת ללהק את ליאם המסוורת' או את דקר מונטגומרי עבור גילום דמותו של הקורינתי. למרות דיווחים אלו, נכון לתחילת צילומי העונה הראשונה, טרם נחשפה רשמית רשימת הליהוק.
ב-28 בינואר 2021, נטפליקס הכריזה רשמית על ליהוקם של סטארידג', גוונדלין כריסטי, ויויאן אצ׳ימפונג, בויד הולברוק, צ'ארלס דאנס, עזים צ'אודרי וסנג'יב בהסקר. ב-26 במאי 2021, הוכרז רשמית על ליהוקם של קירבי האוול-בפטיסט, מייסון אלכסנדר פארק, דונה פרסטון, ג'נה קולמן, ניב וולש, ג'ולי ריצ'רדסון, דייוויד ת'יוליס, קיו רא, סטיבן פריי, רזאן ג'אמל, סנדרה ג'יימס יאנג ופאטון אוזוולט. ב-6 ביוני 2022, נמסר על ליהוקו של השחקן מארק המיל לצוות השחקנים.
הפקה > צילומים

צילומי העונה הראשונה התעתדו להתחיל במאי 2020, אך נדחו בעקבות התפרצות מגפת הקורונה. ב-28 בספטמבר 2020, גיימן אישר שהסדרה עתידה להתחיל את צילומיה במהלך אוקטובר 2020. צילומי העונה הראשונה החלו ב-15 באוקטובר 2020, ונערכו רק בשטחי בריטניה עקב המגבלות שהוטלו בעקבות מגפת הקורונה. הולברוק אישר שהוא החל לצלם את הסצנות בהן הוא משתתף בשלהי דצמבר 2020. באוגוסט 2021, נחשף על ידי גיימן בחשבון הטאמבלר שלו כי צילומי העונה הראשונה תמו.
הפקה > גמר הפקה

אמן עטיפות השער המקוריות של הרומנים הגרפיים, דייב מקין, שב מהפנסיה במיוחד עבור עיצוב כתוביות הסיום עבור כל פרק בסדרה.
הפצה > שיווק

ב-8 ביוני 2021, במסגרת כנס "שבוע הגיקים" שערכה, הפיצה נטפליקס בערוץ יוטיוב הרשמי שלה סרטון "מאחורי הקלעים" המציג את תהליך הפקת הסדרה. ב-25 בספטמבר 2021, הפיצה נטפליקס את הקדימון הראשון עבור הסדרה. ב-6 ביוני 2022, במהלך כנס "שבוע הגיקים" השני, הופץ קדימון ראשון, בו נחשף ותאריך עליית הסדרה לשידור; וב-23 ביולי 2022, נחשף הקדימון הרשמי במסגרת פאנל הסדרה בכנס הקומיק-קון 2022.
הפצה > שידור

עונתה הראשונה של הסדרה, בת ה-10 פרקים, עלתה לשידור ב-5 באוגוסט 2022. שבועיים לאחר מכן, ב-19 באוגוסט 2022, עלה לשידור פרק בונוס, שמהווה את הפרק ה-11 בעונה הראשונה.
ביקורות

באתר הביקורות "Rotten Tomatoes" הסדרה זכתה לציון טרי של 87%, עם דירוג ממוצע של 7.6/10, על בסיס 67 ביקורות. בקונצנזוס המבקרים של העונה הראשונה נכתב כי "על אף שהיא עשויה לעורר הפתעות מעטות עבור מעריצי חומר המקור, עונתה הראשונה של 'סנדמן' מעבדת בצורה מספקת קלאסיקה שלכאורה לא ניתנת לעיבוד." באתר הביקורות המשוקללות "Metacritic", הסדרה זכתה לציון 66/100, על בסיס 27 ביקורות, דבר המציין "ביקורות חיוביות לרוב".
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס סאטורן | סדרת גיבורי העל הטובה ביותר | סנדמן | מועמדות |  |
ג'ונתן טרופר

| --- | --- |
אין תמונה חופשית
 לידה:  19 בפברואר 1970 (בן 55) ריוורדייל, ארצות הברית 
 מדינה:  ארצות הברית 
 מקום לימודים:  אוניברסיטת ניו יורק, אקדמיית סלנטר אקיבה ריברדייל 
 שפות היצירה:  צרפתית, אנגלית 
 תחום כתיבה:  פרוזה
 סוגה:  רומן
 יצירות בולטות:  מכאן אני ממשיך 
 מספר צאצאים:  4
 jonathantropper.com
 
רק עוד דבר אחד
כריכת ספרו של ג'ונתן טרופר
ג'ונתן טרופר (באנגלית: Jonathan Tropper; נולד ב-19 בפברואר 1970) הוא סופר, תסריטאי ומפיק קולנוע יהודי-אמריקאי וחבר סגל חיצוני במכללת מנהטנוויל.
ביוגרפיה

טרופר נולד בעיר ניו יורק. הוא למד תואר ראשון בשפה אנגלית ותואר שני בכתיבה יוצרת באוניברסיטת ניו יורק. לאחר מכן הוא ניהל חברה במנהטן שייצרה מתקני תצוגה לחברות תכשיטים במשך שמונה שנים. הוא כתב בלילות ובסופי השבוע, וכך פרסם בסופו של דבר את הרומן הראשון שלו, Plan B, שמשך את תשומת לבו של סוכן, מה שאיפשר לו בסופו של דבר לעזוב את עבודתו לעסוק בכתיבה במשרה מלאה. ארבעה מספריו הוצאו למכירה פומבית בפחות משבוע לאחר פרסומם (ספר ג'ו, איך לדבר עם אלמן, Everything Changes ומכאן אני ממשיך).
הנושאים של ספריו בדרך כלל נובעים מהחוויות האישיות של: הם עוסקים בנושאים כמו חיי רווקות, התבגרות, חתונה, חיי נישואין, גירושין והחיים בפרברים. עיר הולדתו, ניו רושל במחוז ווסטצ'סטר במדינת ניו יורק, היא מקור עיקרי להשראה עבורו ביצירת הדמויות והרקע בספריו.
"באיך לדבר עם אלמן" היה בחירת "התוכנית של ריצ'רד וג'ודי" בשנת 2007 באנגליה. ספרו, "Everything Changes" נבחר ב-Booksense selection. שלושה מספריו של טרופר מעובדים לסרטי קולנוע. טרופר היה כותב-שותף לעיבוד הקולנועי של "ספר ג'ו" יחד עם אד בארנס, שיביים את הסרט. מכאן אני ממשיך פורסם באוגוסט 2009 והיה אחד מרבי המכר של הניו יורק טיימס.[דרוש מקור] בשנת 2014 הספר עובד לסרט בעל אותו השם. הרומן האחרון של טרופר, רק עוד דבר אחד, פורסם באוגוסט 2012.
טרופר, יחד עם דייוויד שיקלר, יצר את סדרת הטלוויזיה "באנשי", שהוקרנה לראשונה בינואר בערוץ סינמקס. טרופר משמש כמפיק בפועל של הסדרה.
בשנת 2021 לקח חלק בכתיבת התסריט לסרט "The Adam Project" בבימויו של שון לוי ובכיכובו של ראיין ריינולדס, אשר יעלה לפלטפורמות של נטפליקס במהלך 2022.
טרופר נשוי ויש לו ארבעה ילדים, המשפחה מתגוררת בניו יורק.
מספריו

2000 – Plan B
2004 - ספר ג'ו (יצא לאור בעברית בהוצאת מעריב)
2005 – Everything Changes
2007 – איך לדבר עם אלמן (יצא לאור בעברית בהוצאת כנרת)
2009 – מכאן אני ממשיך (יצא לאור בעברית בהוצאת כנרת)
2012 - רק עוד דבר אחד (יצא לאור בעברית בהוצאת כנרת)
הערות שוליים

↑  Manhattanville Faculty Bio
↑  Muchnick, Jeanne (January 2010).
↑  Steigrad, Alexandra (May 2, 2012).
↑  http://www.nytimes.com/2008/10/05/nyregion/westchester/05writerwe.html?
| --- | --- |
בקרת זהויות :  NLI: 987007304000905171  PLWABN: 9810655656205606  BNE: XX1758196  BnF: cb15027948f (data)  GND: 123232538  ISNI: 0000 0001 1119 3344  LCCN: n99264295  NKC: xx0037338  NLK: KAC201209816  NTA: 264622308  SUDOC: 113295626  VIAF: 13211386   WorldCat (עם VIAF): 13211386
ארנולד באלוג

| --- | --- |
אין תמונה חופשית
 לידה:  15 במרץ 1870 טפיוג'רג'ה, הונגריה 
 פטירה:  28 בנובמבר 1913 (בגיל 43) בודפשט, האימפריה האוסטרו-הונגרית 
 שם לידה:  Bleyer Arnold 
 מדינה:  הונגריה 
 השכלה:  אוניברסיטת אטווש לוראנד 
 
ארנולד באלוג, עד 1887 בלייר, בהונגרית: Balogh Arnold;‏ טפיוג'רג'ה, 15 במרץ 1870 – בודפשט, 28 בנובמבר 1913) היה עורך דין יהודי-הונגרי, עיתונאי, סופר משפטי, עורך כתב עת, מומחה בתקופת פעילותו ברמה לאומית במשפט מסחרי ברמת פרשנות ומחקר. במותו טרם עת אבד מוח משפטי מבריק בתחום המשפט המסחרי ההונגרי כפי שמצטייר מחקריו, ניתוחיו ופרסומיו.
קורות חייו

ארנולד בלייר נולד במשפחה יהודית בכפר גדול של כ-3500 תושבים במחוז פשט. הוא למד משפטים באוניברסיטת בודפשט (שמה היום אוניברסיטת אטווש לוראנד) קיבל דוקטור במשפטים (1893), עבר את הבחינה בלשכת עורכי הדין (1894). הוא עסק בעריכת דין בבודפשט וערך את כתב העת "כתב העת למדעי המשפט" (Jogtudományi Közlöny). בפרט עסק בהערות, הסברים וניתוחים של המשפט המסחרי, ובתחום זה העשיר את הפרקטיקה המשפטית במחקרים ופרסומים יקרי ערך.
מחקריו ופרסומיו הגדולים יותר

"מצבם המשפטי של סוכנים מסחריים" (1897)
"העברת נכסים לרעת נושים" (1898)
"מהדורה מבוארת ווכוללת הערות של הלכות סיכומים וסדר התשלום של חוק המסחר ההונגרי" (1898)
סדרי מסחר בבורסה (1998)
"הליכים משמעתיים נגד עורכי דין בגרמניה". בודפשט, 1899. באינטרנט
לעניין עסקאות מפורטות, בעניין טיוטת חוק שר המשפטים. (1900)
מקצוע עריכת הדין בטיוטת חוק סדר הדין. (1901)
התקפות על מקצוע עריכת הדין. שכר טירחתו של עורך דין". בודפשט, 1903. באינטרנט
על העבודות הפרטיות של רשמים ברשויות מקומיות. (1904)
"חוק ושופט". תזות מתחום המשפט (1905)
"שופט וחוק". בודפשט, 1906 באינטרנט
ביטוח תאונות עובדים, לעניין הצעת החוק (1906)
"חוק ושופט" (1910)
סוגיות רפורמה ארגונית שיפוטית (1911)
מצב בתי המשפט על סף כניסתו לתוקף של תקנון סדר הדין האזרחי. (1912).
מחקריו ופרסומיו הגדולים יותר > כעורך כתבי עת

עורך כתב העת למדעי המשפט (Jogtudományi Közlöny (1906–1913))
מחקריו וניתוחיו המשפטיים פורסמו בעיקר ב (אותם גם ערך חלקית):
עיתון עורכי הדין (Ügyvédek Lapja 1897–1904)
האגודות המשפטיות ההונגריות (Magyar Jogászegyletek Értekezései 1911–1913).
לקריאה נוספת

לקסיקון יהודי הונגרי. 1929. עורך פטר אויווארי. גישה מקוונת
Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (חייהם ויצירותיהם של סופרים הונגרים)
Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918.
Révai új lexikona I–XIX. Főszerk. Kollega Tarsoly István. Szekszárd: Babits. 1996–2008. ISBN 963-901-594-6 (לקסיון רוואי החדש)
Tolnai világlexikona. Bp., Magyar Kereskedelmi Közlöny, 1912-1919. (הלקסיקון העולמי של טולנאי)
Új magyar életrajzi lexikon I–VI. Főszerk. Markó László. Budapest: Magyar Könyvklub; (hely nélkül): Helikon. 2001–2007. ISBN 963-547-414-8 (לקסיקון ביוגרפי הונגרי חדש)
הלל נוייר

| --- | --- |
 לידה:  שנות ה־70 של המאה ה־20 מונטריאל, קנדה 
 מדינה:  קנדה 
 מקום מגורים:  ז'נבה, שווייץ
 השכלה:  אוניברסיטת קונקורדיה, אוניברסיטת מקגיל, האוניברסיטה העברית
 עיסוק:  מנכ"ל UN Watch
 תפקיד:  מנהל בפועל 
 פרסים והוקרה:  honorary doctor of McGill University (יוני 2018) 
 
הלל נוייר (Hillel Neuer' נולד ב-1969/1970) הוא עורך דין בינלאומי יהודי, שנולד בקנדה. מנכ"ל UN Watch, ארגון זכויות אדם לא ממשלתי שמרכזו בז'נבה, שווייץ.
נוייר כתב מאמרים על חוק, פוליטיקה ויחסים בינלאומיים עבור הניו יורק טיימס הבינלאומי, הירחון קומנטרי האמריקאי, הניו ריפובליק, Christian Science Monitor, והמרכז הירושלימי לענייני ציבור ומדינה. הוא נבחר לאחד מ-"100 היהודים המשפיעים ביותר בעולם" על ידי עיתון "מעריב", ועל ידי ה-Algemeiner Journal ב-2017. הוא תומך נלהב של ישראל ומבקר את מועצת זכויות האדם של האו"ם.
בזמן מלחמת חרבות ברזל חשף כיצד מורים של אונר"א ברצועת עזה מלמדים ילדים פלסטינים לקדם טרור ואנטישמיות וקוראים בקבוצות פרטיות לרצח ישראלים.
קורות חיים

נוייר נולד במונטריאול, קנדה. הוא מחזיק בתואר להיסטוריה אינטלקטואלית ומדעי המדינה של אוניברסיטת קונקורדיה, תואר במשפט אזרחי, תואר במשפטים של אוניברסיטת מקגיל, ותואר שני במשפטים של האוניברסיטה העברית בירושלים.
הערות שוליים

↑  "Hillel Neuer Executive Director, UN Watch". University of Winnipeg. 2007. אורכב מ-המקור ב-2009-03-29. נבדק ב-27 בינואר 2010. {{cite web}}:  (עזרה)
↑  Raphael Israeli (8 בספטמבר 2017). Blood Libel and Its Derivatives: The Scourge of Anti-Semitism. Taylor & Francis. pp. 81–. ISBN 978-1-351-29718-9. {{cite book}}:  (עזרה)
↑  Makdisi, K.; Prashad, V. (2016). Land of Blue Helmets: The United Nations and the Arab World. University of California Press. p. 79. ISBN 978-0-520-28693-1. נבדק ב-8 בינואר 2018. {{cite book}}:  (עזרה)
↑  Hussein D. Hassan (בנובמבר 2010). Iran: Ethnic and Religious Minorities. DIANE Publishing. pp. 13–. ISBN 978-1-4379-3806-7. {{cite book}}:  (עזרה)
↑  Baker, Amb. Alan (27 ביוני 2012). "The Demonization of Israel at the United Nations in Europe". Jerusalem Center For Public Affairs. נבדק ב-7 בינואר 2018. {{cite web}}:  (עזרה)
↑  "JUF News : Jewish Federation marks year of challenges and solutions at 116th Annual Meeting". JUF News. 15 בספטמבר 2016. נבדק ב-13 בינואר 2018. {{cite web}}:  (עזרה)
↑  Keats-Jaskoll, Shoshanna (13 באפריל 2016). "A Zionist at the United Nations". The Jerusalem Post. {{cite web}}:  (עזרה)
↑  "UN Session on Gaza: Dictatorships Try to Silence UN Watch". Israel National News. נבדק ב-14 בינואר 2018. {{cite news}}:  (עזרה)
↑  http://www.cjnews.com/news/canada/hillel-neuer-jewish-eyes-on-the-united-nations
↑  קריאות שבח למחבלים ותמונות של ישראלים מתים: מורים של אונר"א היללו את טבח 7 באוקטובר, באתר ‏מאקו‏, 10 בינואר 2024
| --- | --- |
בקרת זהויות :  VIAF: 316929939   WorldCat (עם VIAF): 316929939
און לוי

| --- | --- |
אין תמונה חופשית
 לידה:  3 ביולי 1961 (בן 63) תל אביב-יפו, ישראל 
 מדינה:  ישראל ישראל
 השכלה:  האוניברסיטה הפתוחה 
 מעסיק:  המכון למדיניות העם היהודי
 קישורים חיצוניים
 פייסבוק:  https://www.facebook.com/on.levy.5
 
און לוי (נולד ב-3 ביולי 1961) הוא עיתונאי לשעבר, איש תקשורת ויועץ אסטרטגי ישראלי.
ביוגרפיה

און לוי נולד וגדל בתל אביב. בשנת 1979 התגייס לצה"ל ושירת כקצין שלישות. בשנת 1986, עם פרוץ האינתיפדה הראשונה, מונה לראש לשכת אלוף פיקוד המרכז, תפקיד בו שירת תחת פיקודם של עמרם מצנע ויצחק מרדכי.
ביוגרפיה > כעיתונאי ב"דבר"

לאחר שחרורו מהצבא, בגיל 28, הצטרף לעיתון "דבר" ככתב וכפרשן צבאי. בתפקיד זה סיקר בין השנים 1989–1996 מבצעים ופעולות של צה"ל בדרום לבנון, בהם מבצע דין וחשבון, מבצע ענבי זעם וחטיפתם של השייח' עובייד ומוסטפא דיראני. כמו כן, סיקר את מלחמת המפרץ הראשונה, שיחות השלום עם הפלסטינים שהובילו להסכמי אוסלו והשיחות עם סוריה בשנות ה-90. בטורו השבועי, "המחסנית", שהתפרסם ב"דבר" במשך שש שנים, פרסם לוי מגוון סיפורים קטנים מהמתרחש בצה"ל.
בתחילת שנות ה-90 ליווה לוי את החייל אלעד בן דוד וסיקר את דרכו והתקדמותו בצה"ל מיום גיוסו ולאורך כל שירותו בחטיבת הצנחנים. בשנת 1993 נפל בן דוד בקרב במוצב א-טייבה בדרום לבנון, ולוי נשלח לראיין את ההתמודדות של חבריו לנשק, חיילים ומפקדים, עם מותו. בעבור סיקור זה הוענק ללוי בשנת 1993 פרס פרלמן ליצירות עיתונאיות בענייני צבא וביטחון, על שם משה פרלמן. בשנת 1990[דרושה הבהרה], בכתבה שפרסם ב"דבר", חזה לוי את מלחמת המפרץ ואת יכולתה של עיראק תחת סדאם חוסיין לשגר טילים אל עבר תל אביב.
ביוגרפיה > קריירה

בשנים שלאחר סגירת העיתון "דבר", התמחה לוי בייעוץ תקשורתי ואסטרטגי לגופים ציבורייםֿ, מוסדיים חברות ועמותות וליווה מגוון רחב של רשויות מקומיות, תאגידים עירוניים וארגונים. בין השנים 1996- 2003 היה דובר עיריית הוד השרון. עם סיום תפקידו בעירייה החל לפעול במסגרת עצמאית והיה בין היתר: דובר איגוד ערים דן לתברואה, השפד"ן, הסתדרות המעוף, המכללה למינהל, מכללת שערי משפט, הרשות לפיתוח ירושלים, הרשות לפיתוח תל אביב, פארק אריאל שרון, גני יהושוע, הסוכנות היהודית, המכון למדיניות העם היהודי ועוד.
במסגרת תפקידיו השונים הוביל מספר פרויקטים משמעותיים, ביניהם המיתוג מחדש של אתר חירייה והקמת המרכז לחינוך סביבתי תחת הכותרת ״משהוא טוב קורה בחירייה״, וכן את הקמפיין של האיגודן ״אומרים שלום לבוצה״ למציאת פתרונות לבוצת השפד"ן.
ביוגרפיה > ייעוץ תקשורתי לאישי ציבור

לוי שימש כיועץ תקשורת ואסטרטגיה למספר חברי כנסת, ביניהם מתן וילנאי, דני יתום, משה (בוגי) יעלון, דני דנון ואחרים. כמו כן שימש כיועץ אסטרטגי ודובר עבור עמרם מצנע בקמפיין לראשות מפלגת העבודה וראשות הממשלה. בנוסף, ליווה כיועץ אסטרטגי ודובר של רשויות וראשי רשויות מקומיות רבות, בין היתר: הוד השרון, הרצליה, בת ים, נתניה, בית דגן ורמת השרון.
בשנת 2014 הקים, ביחד עם איש התקשורת דני דויטש, את משרד הייעוץ האסטרטגי "OnVeDan".
ביוגרפיה > פעילות במגזר השלישי

און ליווה תקשורתית מגוון רחב של עמותות וארגונים חברתיים, ביניהם הרוח הישראלית, אנשים באדום, זזים אחרת, יושרה לישראל, העמותה לגיל הרך בחבל מודיעין, ארגון גני הילדים ובתי הספר במגזר הבדואי והדרוזי, ורבים אחרים.
שותף להקמת עמותת "עמית לדרך" בשנת 2013, המסייעת לחיילים משוחררים מרקע מוחלש בה הוא משמש כדירקטור, וליווה את עמותת פרס לחיים בראשות שי ראשוני ז״ל בקמפיינים בינלאומיים להעלאת המודעות למחלת ה-ALS.
ביוגרפיה > פרויקטים בולטים

הוביל את קמפיין הבחירות של האלוף במיל, עמרם מצנע לראשות מפלגת העבודה ולאחר מיכן בהתמודדות לראשות נממשלה ותבע את הסיסמה ״מאמינים בך מצנע״.
הוביל את המיתוג מחדש של אתר הפסולת חירייה, תוך יצירת שינוי תפיסתי מהותי בציבור - מאתר פסולת מאיים לפארק מחזור שבו פועל מרכז חינוכי וסביבתי חדשני תחת הכותרת ״משהוא טוב קורה בחירייה״. הוביל את הקמפיין "הופכים פסולת לזהב" שסייע לציבור להבין את הערך הכלכלי והסביבתי של מחזור וטיפול נכון בפסולת. תחת הובלתו, הפך האתר למודל בינלאומי המושך אליו עשרות אלפי מבקרים בשנה ומחנך לקיימות ואחריות סביבתית.
הוביל את קמפיין "אומרים שלום לבוצה" במסגרת תפקידו כדובר השפד"ן, שעסק במציאת פתרונות לבוצת השפכים
הוביל את המיתוג מחדש של "יד לשריון" בלטרון מאתר מורשת והנצחה לפארק. מתוך שימת דגש על המילים "ציוו לנו חיים". שינה את תפיסת האתר מאתר הנצחה מסורתי למרחב המשלב בין זיכרון מכבד לבין חיים תוססים - כולל מופעי תרבות, פעילויות מחנאות, מסלולי טיול ואופניים, תוך שמירה על כבוד הנופלים וערכי המורשת
ניהל את קמפיין השיווק של משרד התיירות הגיאורגי לעידוד תיירות ישראלית בגיאורגיה (2012, 2013, 2019.
ליווי היחידה לחדשנות במנהל החינוך של עיריית ירושלים - ביטא והיה שותף לתכנון והקמת איפכא מרחב לחדשנות חינוכית בשכונת פסגת זאב, המאפשר למורים ולתלמידים ללמוד ולהתנסות בחינוך בגישה אחרת, בחשיבה רב-ממדית של איך ומה לומדים, ובמגוון רב של תחומים וכלים חינוכיים.
חיים אישיים

מתגורר לוי ברעננה, הוא נשוי לדיוה ואב לשניים.
הערות שוליים

↑  צוות - המכון למדיניות העם היהודי
↑  on-dan – brand story is our business, on-dan.com
הוצאת עוץ

| --- | --- |

 נתונים כלליים
 מייסדים:  גילי בר-הלל 
 תקופת הפעילות:  2013–הווה (כ־12 שנים) 
 מיקום המטה:  רמת גן 
  
 utz.co.il
 
הוצאת עוּץ היא הוצאת ספרים ישראלית עצמאית, המוציאה לאור ספרים קלסיים וספרי פנטזיה. היא הוקמה בשנת 2013 על ידי המתרגמת והעורכת גילי בר-הלל.
חזון ההוצאה

לדברי בר-הלל, ההוצאה נולדה מתוך אהבת ספרים ונוסטלגיה לספרים של פעם, במטרה להוציא לאור ספרים נבחרים תוך דגש לא רק על טקסט, אלא גם על איורים ועיצוב.
רוב ספרי ההוצאה יוצאים בכריכה קשה וכוללים את האיורים המקוריים. בר-הלל: "(...) בעתיד, ספר מודפס לא ייעלם אלא יהפוך למוצר יוקרה".
שם ההוצאה, "עוץ" הוא על שם ארץ הקסמים שהמציא הסופר פרנק באום בשנת 1900: מקום של קסמים ונפלאות, אוטופיה שבה הערכים העליונים הם אהבה לכל חי, דמיון, סובלנות ורוח שטות.
ארץ זו מופיעה בסדרת הספר הקוסם מארץ עוץ.
בחירת הספרים מתמקדת בתחום הפנטזיה והקלסיקה לילדים ולנוער. "אני חושבת שזה ההבדל בין סופרמרקט לבוטיק", אומרת בר־הלל. "הוצאת ספרים גדולה מנסה לכלול הכול, הוצאת ספרים קטנה לא יכולה אפילו לנסות. (...) עדיף שאנשים יכירו את הדי־אן־איי של ההוצאה ויידעו מה הם מחפשים בה."
רק אחדים מספרי ההוצאה נמכרים ברשתות הספרים הגדולות, האחרים נמכרים בחנויות ספרים עצמאיות ובאתר האינטרנט של הוצאת עוץ.
ספרים שיצאו בהוצאת עוץ

שם צופן: וריטי, מאת אליזבת וויין (2015)
הדרך לעוץ, מאת ל. פרנק באום (2015)
עוגות בחלל, מאת פיליפ ריב (2015)
יום סמק הגדול, מאת אדם רקס (2015)
דורותי והקוסם בארץ עוץ, מאת ל. פרנק באום (2014)
צ'קו המסכן, מאת מרג'רי ויליאמס ביאנקו (2014)
עוצמה מעוץ, מאת ל. פרנק באום (2014)
ארץ עוץ המפלאה, מאת ל. פרנק באום (2013)
הערות שוליים

↑  גילי בר-הלל, על ההוצאה, באתר http://utz.co.il/
↑  נטע הלפרין, אנחנו נכתוב את הסיפור מחדש, באתר http://www.israelhayom.co.il/, ‏22/04/2015
↑  יעל (פרוינד) אברהם, פחות קונים, פחות קוראים: טרגדיית חוק הספרים, באתר nrg‏, 12 במרץ 2015
הרפתקאות פינוקיו (סרט, 1996)

| --- | --- |

כרזת ה-DVD של הסרט בעברית
 מבוסס על:  "הרפתקאותיו של פינוקיו" מאת קרלו קולודי
 בימוי:  סטיב בארון 
 הופק בידי:  היינץ ביבו, רג'ו פטל, ג'פרי מ' סנלר
 תסריט:  סטיב בארון, שרי מילס, טום בנדק, בארי ברמן
 עריכה:  שון ברטון 
 שחקנים ראשיים:  מרטין לנדאו, ג'ונתן טיילור תומאס, דייוויד דויל, ז'נבייב בוז'ולד, אודו קייר, ביבי ניווירת', רוב שניידר, קורי קארייר, דון פרנץ', ריצ'רד קלקסטון, ג'ון סשנס, ג'רי הדלי, ז'ן-קלוד דרייפוס
 מדבבים בעברית:  יוני צפיר, טוביה צפיר, דורון בן-עמי, עליזה רוזן, אלברט כהן, רמי ברוך, ענת וקסמן, אוהד שחר, אלי גורנשטיין, אפי בן ישראל, אסף קורמן, גיל סגל, דן קיזלר, יהויכין פרידלנדר, עפרון אטקין, לימור שפירא, רולנדה שגרן, שמחה ברבירו, יורם יוספסברג, שרון כהן
 מוזיקה:  רייצ'ל פורטמן 
 צילום:  ג'ון רויז אנצ'יה 
 מדינה:  ארצות הברית ארצות הברית  צ'כיה צ'כיה  צרפת צרפת  בריטניה בריטניה  גרמניה גרמניה
 חברת הפקה:  ניו ליין סינמה, Savoy Pictures, The Kushner-Locke Company 
 חברה מפיצה:  ניו ליין סינמה
 שיטת הפצה:  וידאו על פי דרישה 
 הקרנת בכורה:  ארצות הברית 26 ביולי 1996  ישראל 1997
 משך הקרנה:  כ-96 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט לכל המשפחה, סרט הרפתקאות, סרט פנטזיה, סרט מבוסס יצירה ספרותית
 מקום התרחשות:  איטליה 
 תקציב:  25 מיליון דולר
 הכנסות:  15,094,530 דולר
 הכנסות באתר מוג'ו:   adventuresofpinocchio
 סרט הבא:  הרפתקאותיו החדשות של פינוקיו
 דף הסרט ב־IMDb
 
הרפתקאות פינוקיו (באנגלית: The Adventures of Pinocchio) הוא סרט אמריקאי-צ'כי-צרפתי-בריטי-גרמני לכל המשפחה מסוגת הרפתקאות ופנטזיה. הסרט מבוסס על הרומן "הרפתקאותיו של פינוקיו" שכתב קרלו קולודי. הסרט בוים על ידי סטיב בארון ונכתב על ידו יחד עם שרי מילס, טום בנדק ובארי ברמן. הסרט הופק על ידי המפיקים היינץ ביבו, רג'ו פטל וג'פרי מ' סנלר והופק על ידי חברות ההפקה "The Kushner-Locke Company",‏ "Savoy Pictures",‏ "Pangaea Holdings Limited" ו-"Twin Continental Films".
הסרט הוקרן לראשונה בארצות הברית ב-26 ביולי 1996. בישראל הסרט הוקרן לראשונה בדיבוב לעברית בשנת 1997. אורך הסרט הוא כ-96 דקות ושפת המקור שלו היא אנגלית (הסרט דובב לשפות נוספות, ביניהן עברית).
הסרט הרוויח ממכירות הכרטיסים כ-15,094,530 דולר. בשנת 1999 יצא לסרט סרט המשך בשם "הרפתקאותיו החדשות של פינוקיו" אשר הופץ ב-DVD.
תקציר העלילה

הסרט מתאר את עלילת הרומן "הרפתקאותיו של פינוקיו" שכתב קרלו קולודי. פינוקיו הוא בובת עץ שהפכה לאנושית על ידי מכת ברק שיצאה מעץ. כמו כל ילד, פינוקיו נוטה להסתבך בצרות. הוא הסתבך עם צמד הנבלים פלינט החתולה ווולפה השועל, אשר גרמו לו להגיע לאי של לורנציני, אי בו ילדים הופכים לחמורים ועבדים. כשפינוקיו משקר אפו מתארך. את פינוקיו בנה ג'פטו אשר בהתחלה לא קיבל אותו כבן, אבל לאחר ההסתבכויות של פינוקיו הוא נהיה חמים אליו. בסיום הסרט פינוקיו נהפך לילד אמיתי.
הדמויות, השחקנים והמדבבים

במאי הדיבוב של הסרט בעברית היה שרון כהן.
| שם הדמות | שם השחקנים / המדבבים במקור | מדבב/ת בעברית |
| --- | --- | --- |
| סבא ג'פטו | מרטין לנדאו | טוביה צפיר |
| פינוקיו | ג'ונתן טיילור תומאס | יוני צפיר |
| פפה הצרצר | דייוויד דויל | אלברט כהן |
| לאונה | ז'נבייב בוז'ולד | עליזה רוזן |
| לורנציני | אודו קייר | רמי ברוך |
| פלינט | ביבי ניווירת' | ענת וקסמן |
| וולפה | רוב שניידר | אוהד שחר |
| לאמפוויק | קורי קארייר | דורון בן-עמי |
| אשת האופה | דון פרנץ' | רולנדה שגרן |
| סאלו | ריצ'רד קלקסטון |  |
| פרופסור | ג'ון סשנס | יהויכין פרידלנדר |
| שופט עליון | ג'רי הדלי | אלי גורנשטיין |
| מנהל עבודה | ז'ן-קלוד דרייפוס |  |
| כרמלה |  | אפי בן ישראל |
| ילד |  | אסף קורמן |
| ילד |  | גיל סגל |
| ילד |  | דן קיזלר |
| שוטר |  | עפרון אטקין |
| זמרת |  | לימור שפירא |
| אופה |  | שמחה ברבירו |
| עגלון |  | שמחה ברבירו |
| סבא ג'פטו הצעיר |  | שרון כהן |
| טינו |  | שרון כהן |
| דמויות שונות |  | יורם יוספסברג, שרון כהן |